เงินบาทเปิด30.65 บาทต่อดอลลาร์ อ่อนค่า
เงินบาทเปิดตลาด 30.65 บาทต่อดอลลาร์ อ่อนค่า หลังดอลล์แข็ง จับตาเจรจาการค้า-การเมืองสหรัฐฯ
27 ก.ย. 2562

เงินบาทเปิดตลาด 30.65 บาทต่อดอลลาร์ อ่อนค่า หลังดอลล์แข็ง จับตาเจรจาการค้า-การเมืองสหรัฐฯ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 30.65 บาท/ดอลลาร์ จากเย็นวานนี้ที่ปิดตลาดที่ระดับ 30.63/64 บาท/ดอลลาร์
"ดอลลาร์แข็งค่าเมื่อเทียบกับยูโรและปอนด์ที่อ่อนค่าจากความกังวล Brexit ขณะที่การเจรจาการค้าระหว่างสหรัฐฯและจีนก็เริ่มมีความคืบหน้าเริ่มที่จะส่งสัญญาณเชิงบวก และน่าจะมีผลต่อมุมมองของเฟดเกี่ยวกับทิศทางดอกเบี้ย"นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.60 - 30.70 บาท/ดอลลาร์ โดยปัจจัยที่น่าสนใจและต้องติดตามคือการเมืองสหรัฐฯ หลังมีการเผยแพร่รายงานของผู้แจ้งเบาะแสกล่าวหาประธานาธิบดีโดนัลด์ ทรัมป์เกี่ยวกับการใช้อำนาจในทางมิชอบเพื่อผลประโยชน์ทางการเมือง